open-index/open-wikipedia-markdown huggingface dataset:
Cesta na Mesiac

***Cesta na Mesiac*** (pôvodný názov *De la terre à la lune, trajet direct en 97 heures 20 minutes*doslovne „Zo zeme na mesiac, priame spojenie za 97 hodín a 20 minút“) je kniha, ktorú napísal Jules Verne v roku 1865. Kniha patrí medzi najznámejšie vedeckofantastické romány tohto autora. Dej románu sa odohráva hlavne v Spojených štátoch amerických počas stavby gigantického dela, schopného dopraviť na Mesiac strelu s ľudskou posádkou, a v cislunárnom priestore pri ceste zo Zeme na Mesiac.

Pokračovanie románu autor napísal v roku 1870, má názov *[[Okolo mesiaca]]* (*Autour de la lune*) a ďalšie pokračovanie v roku 1889 pod názvom *[[Všetko naopak]]* (*Sans dessus dessous*).

Kniha *Cesta na Mesiac* bola pravdepodobne inšpiráciou pre vedecko-fantastický nemý film *[[Cesta na Mesiac (film z roku 1902)|Cesta na Mesiac]]* (Georges Méliès, 1902).

## Dej

Americký Gun Club, ktorý vyrába zbrane, je znepokojený mierom, pretože ich delá nemajú bez boja uplatnenie a ich pokrok v balistike bude  zbytočný. Preto najprv vymýšľajú rafinované spôsoby, ako vyhlásiť vojnu inému štátu, ale predseda klubu Barbicane príde na skvelý nápad. Vyrobiť obrovské delo, ktoré vystrelí strelu až na Mesiac. Všetko sa darí, až keď narazia na problém – kde umiestniť Columbiadu, obrovské delo, z ktorého bude strela vystrelená. Nakoniec si vyberú Floridu, kde sídli aj Barbicanov odveký nepriateľ Nicholl. Nicholl sa celý život venoval výrobe štítov a Barbicane výrobou diel, ktorých úlohou bolo zničiť štíty vyrobené Nichollom. Z toho dôvodu sa neznášali. Keď je už delo hotové a čaká sa už len na vhodný okamih, na vystrelenie strely, určený Cambridgskou hvezdárňou pristúpi na scénu francúz Michel Ardan. Michel je ochotný nechať sa vystreliť v strele na mesiac a preto sa stáva medzinárodným hrdinom. Ponúkne Nichollovi a Barbicanovi ponuku, aby leteli na mesiac všetci traja. Ponuku prijmu a Nicholl a Barbicane sa uzmieria. Pri vystrelení strely bolo všetko v poriadku, ale problémy nastali počas cesty. Strela sa stretla s druhým mesiacom Zeme. Je taký malý, že sa jeho existencia neberie do úvahy a ten vychýli strelu z dráhy. Cambridgská hvezdáreň zároveň zle určila počiatočnú rýchlosť strely, a preto strela nedopadla na Mesiac, ale sa stala jeho obežnicou.

## Kniha na Slovensku
Kniha Cesta na mesiac vyšla na Slovensku prvýkrát v jednom zväzku spolu s knihou Okolo mesiaca v roku 1870.

## Iné projekty

## Externé odkazy

* Úplný text knihy (po francúzsky)

Kategória:Knihy Julesa Verna
Kategória:Knihy z 1865
Kategória:Sfilmované romány
Kategória:Romány 19. storočia
Kategória:Francúzske romány
Východoafrický rift

náhľad|Schematická mapa
náhľad|Schéma zrodu oceánu
**Východoafrický rift** alebo **východoafrická priekopová prepadlina** (, svahilsky *Bonde la Ufa la Afrika ya Mashariki*) je aktívna kontinentálna riftová zóna vo východnej Afrike na rozhraní vzďaľujúcich sa tektonických dosiek. Africká platňa sa tu rozpadá na dosku Núbijskú a Somálsku. Predpokladá sa, že oblasť je zárodkom budúceho nového oceánu.

Riftová zóna sa tiahne od tzv. Afarskej križovatky čiže Afarského trojuholníka cez územie Etiópie juhozápadným smerom. Na území Kene pokračuje východná vetva, tzv. Gregoryho rift cez Tanzániu až na pobrežie Mozambiku. Ďalej vo vnútrozemí, na pomedzí Ugandy a Konga sa tiahne zreteľná západná vetva, tzv. Albertínsky rift. Pásmo prepadlín je lemované horskými pásmami, často so stopami sopečnej činnosti alebo priamo s aktívnymi sopkami. Aj najvyššia hora tejto oblasti a celej Afriky, Kilimandžáro, je vyhasnutá sopka. K významným pásmam pozdĺž Albertínskeho riftu patria pohoria Rwenzori a Mitumba.

Voľný priestor medzi masívmi Západného a Východného zlomového pohoria bol v minulosti čiastočne vyplnený vodou a vznikla tak sústava východoafrických jazier (napr. jazero Tanganika). Niektoré jazerá sú natoľko ovplyvnené tektonickou činnosťou celej sústavy, že ich slanosť sa postupne zvyšuje. Tento proces bol pozorovaný pri jazere Magadi v Keni.

Priestor východoafrickej priekopy je významný aj pre antropológov, lebo v jeho časti sa vďaka vhodným prírodným podmienkam dochovali kostrové pozostatky hominidov rodu Australopithecus, konkrétne *Australopithecus afarensis*.

Prvý podrobný prieskum riftu vykonal v roku 1893 škótsky geológ John Walter Gregory.

## Externé odkazy
* Africké příkopové propadliny  - článok s mapou 

## Zdroj

Kategória:Geografia Afriky
Štatistický znak

**Štatistický znak** je spoločná vlastnosť štatistických jednotiek v štatistickom súbore. Je predmetom štatistického skúmania. Každý prvok má štatistickému znaku priradenú *hodnotu znaku*.

## Delenie

Podľa počtu možných obmien:
*dichotomické (alternatívne) - vyskytujú sa len v 2 obmenách (napr. pohlavie – muž/žena)
*polynomické (multinomické, množné) - majú viac obmien (napr. vek)

Podľa možnosti priamej merateľnosti:
*nepriame - napr. kvalita
*priame - napr. plat

Podľa toho, či sa vyskytujú u všetkých uvažovaných štat. jednotiek:
*spoločné  - definujú štatistický súbor
*variabilné  - sú predmetom štatistického skúmania

Podľa charakteru:
*časové
*priestorové 
*vecné       
**kvantitatívne - sú vyjadriteľné číslami:
***delenie 1:
****objemové (extenzitné) – sú také, ktoré získame meraním
****úrovňové (intenzitné) – sú odvodené z objemových veličín
***delenie 2:
**** spojité - nadobúdajú hodnoty z nejakého intervalu, napr. objem produkcie
**** diskrétne - nadobúdajú izolované, väčšinou   celočíselné hodnoty, napr. vek, počet    nezaopatrených detí
**kvalitatívne – vyjadrujú vlastnosti, ktoré sa nedajú merať (pohlavie, národnosť, zamestnanie). 

## Referencie


Kategória:Štatistika
Karol Ondreička (1898)

**Karol Ondreička** (* 23. február 1898, Dubnica nad Váhom – † 13. december 1961, Bratislava) bol slovenský maliar, jeden zo zakladateľov moderného výtvarného umenia na Slovensku.

## Pôsobenie
V rokoch 1920-27 študoval na Umeleckopriemyselnej škole v Prahe (jeho pedagógmi boli českí maliari Josef Schusser a Karel Vítězslav Mašek). V rokoch 1927-28 pôsobil ako učiteľ kreslenia v Komárne, 1931-33 v Kláštore pod Znievom, 1933-35 vo Vrútkach. Od roku 1935 žil v Martine. Od roku 1936 viedol odborné kurzy Štátneho ústavu pre zveľaďovanie živností až do zániku ústavu v roku 1959. Od roku 1951 žil v Bratislave a od roku 1953 pôsobil na Fakulte architektúry a pozemného staviteľstva SVŠT ako vedúci docent katedry kreslenia a modelovania.

## Obrazová tvorba
Svojou obrazovou tvorbou bol najbližší Martinovi Benkovi a Milošovi Alexandrovi Bazovskému, Jankovi Alexymu a Zoltánovi Palugyayovi.

Jeho najvýznamnejšie obrazy vznikli 30. rokoch, medzi ne sa zaraďujú napr. *Pltníci*, *Z pohrebu*,* Zimný motív*, *Cigánsky pohreb*, *Rodina drevorubača*. 
Po prekonaní mnohých osobných a rodinných ťažkostí znovu začína úspešne maľovať na konci 50. rokov, jeho tvorbu však zastavuje náhle úmrtie.

## Ilustračná tvorba
Patrí k priekopníkom ilustrácie detských kníh na Slovensku. Ilustroval knihy Jozefa Cígera Hronského, Jozefa Horáka, Ľudmily Podjavorinskej, Ľuda Ondrejova a niekoľko ročníkov detského časopisu Slniečko.
Podieľal sa tiež na ilustráciách periodík Matice slovenskej. 

## Výstavy
* 1927, 1929 – Trenčianske Teplice
* 1942 – 23rd Venice Biennale   
* 1964 – Trenčianske Teplice
* 1964 – Liptovský Mikuláš
* 1965 – Nitra - Nitrianska galéria
* 2007 – Martin - Turčianska galéria
* 2011 – Trenčianske Teplice

## Externé odkazy
*[Diela Karola Ondreičku v [SNG] ]

Kategória:Slovenskí maliari
Kategória:Slovenskí ilustrátori
Kategória:Slovenskí pedagógovia
Kategória:Osobnosti z Dubnice nad Váhom
Viliam Hornáček

Akademický maliar **Viliam Hornáček** (* 1. november 1950, Bratislava) je slovenský maliar. Zakladateľ a predseda Spoločnosti slovenskej inteligencie Korene.

## Dielo
### Publicistika
* 1999 - *Slovenský národ na prelome času*

## Udelené ocenenia
* 1998 - Rad Andreja Hlinku

## Externé odkazy
*Spoločnosť slovenskej inteligencie KORENE

Kategória:Narodenia v 1950
Kategória:Absolventi Vysokej školy výtvarných umení v Bratislave
Kategória:Slovenskí maliari
Kategória:Politici ĽS-HZDS
Kategória:Poslanci NR SR (1994 – 1998)
Kategória:Laureáti Radu Andreja Hlinku I. triedy
Prvá berná rula

**Prvá berná rula** alebo **berná rula** bol prvý rustikálny kataster (súpis poddanskej pôdy podľa hláv) na berné účely (teda na účely štátnych daní) v Rakúskej monarchii. Bol vyhotovený roku 1654 (1653 – 1655) na základe vrchnostenského priznania počtu tzv. berných usadlostí na jednotlivých panstvách. 

Vizitačné komisie pri tzv. "generálnej" vizitácii vyšetrili pre nedostatok času na mieste len najväčšie, po mnoho rokov nahromadené nedostatky v daňových priznaniach a prevzali údaje zväčša od vrchnostenských úradníkov.

Po revizitácii vznikla v roku 1684 tzv. druhá berná rula.

Kategória:Dejiny Slovenska
Kategória:Dejiny práva
Berná rula

**Berná rula** môže byť:
*prvá berná rula (= berná rula v užšom zmysle)
*druhá berná rula
*tretia berná rula = prvý tereziánsky kataster
*štvrtá berná rula = druhý tereziánsky kataster
Per partes

**Per partes** (lat. po častiach) môže byť:
*najmä v práve: po častiach, postupne
*v matematike:  skrátene metóda integrovania per partes
Doba ľadová (séria)

***Doba ľadová*** (angl. *Ice Age*) je filmová séria z produkcie Blue Sky Studios, ktorú vydala spoločnosť 20th Century Fox v spolupráci s Rayom Romanom, Johnom Leguizamom, Denisom Learym a Chrisom Wedgem. Séria zahŕňa doposiaľ 5 vydaných filmov: *[[Doba ľadová (film)|Doba ľadová]]* (2002), *[[Doba ľadová 2]]* (2006), *[[Doba ľadová 3]]* (2009), *[[Doba ľadová: Zem v pohybe]]* (2012) a *[[Doba ľadová: Mamutí tresk]]* (2016). Okrem týchto filmov sú krátke filmy: *[[Doba ľadová: Mamutie Vianoce]]* (2011) a *[[Doba ľadová: Veľkonočné prekvapenie]]* (2016).

## Postavy
*Manny – mamut srstnatý (dabing Ray Romano)
*Sid – leňochod (dabing John Leguizamo)
*Diego – šabľozubý tiger (dabing Denis Leary)
*Ellie – mamut, od 2. filmu (dabing Queen Latifah)
*Crash a Eddie – vačice, od druhého filmu (dabing Sean William Scott a Josh Peck)
*Scrat – šabľozubá veverica (dabing Chris Wedge)
*Scratte – šabľozubá veverica, Scratova láska aj rivalka, objavuje sa v treťom filme (dabing Karen Disher)
*Buck – lasica, debutuje 3. a 5. film (dabing Simon Pegg)
*Broskyňka – dcéra Ellie a Mannyho, Sidova, Diegova, Crashova a Eddieho neter, objavila (narodila) sa v treťom filme
*Louis, Broskynin kamarát, 4. film
*Somer, malé mláďatka, dieťa Diega a Shiri, 6. film
*Nickales, dieťa Juliana a Broskyne, 6. film
*Scott, dieťa Sida a Broke, 6. film
*Julian, Broskynin priateľ, od 4. filmu
*Broke, Sidova priateľka, od 5. filmu

## Filmy

## Seriály

## Videohry
Hra na Game Boy Advance bola vydaná Ubisoftom po prvej Dobe ľadovej. V roku 2006 vydala Sierra Entertainment videohru postavenú na deji druhej Doby ľadovej pre Wii, PlayStation 2, GameCube, Game Boy Advance, Nintendo DS, Xbox, a PC. Úsvit dinosaurov prerobila na hru v roku 2009 spoločnosť Activision pre siedmu generáciu hier (Wii, DS, PlayStation 3, PSP, a Xbox 360) okrem PS2 a PC. Videohry umožňujú byť v hlavnej postave Mannym (vo všetkých hrách), Sidom (všetkých hrách), Diegom (všetkých hrách), Scratom (pre druhú a tretiu Dobu ľadovú), Scratte (pre tretiu Dobu ľadovú), a Buckom (pre tretiu Dobu ľadovú).

## Referencie


Kategória:Kreslené filmy USA
Bertalan Farkas

**Bertalan Farkas** (* 2. august 1949, Gyulaháza, Maďarsko) je bývalý maďarský kozmonaut.

V roku 1980 sa zúčastnil na lete kozmickej lode Sojuz 36 spolu s Valerijom Nikolajevičom Kubasovom. Absolvoval aj pobyt na orbitálnej stanici Saľut 6, s návratom na kozmickej lodi Sojuz 35. Bol to piaty let programu Interkozmos s medzinárodnou posádkou.

## Iné projekty

## Externé odkazy
* Na webe Space-40
* Životopis

Kategória:Maďarskí kozmonauti
Trabant

**Trabant** môže byť:
*v astronómii: mesiac (družica)
*značka automobilu, pozri Trabant (automobil)
*v histórii: označenie ochrancu alebo člena osobnej gardy, pozri trabant (ochranca)
*v architektúre: trabantné mesto
*islandská hudobná skupina, pozri Trabant (hudobná skupina)
*typové označenie tranzistorového rádia od firmy VEB REMA Stollberg
*boxer Michel Trabant
Matka (Gorkij)

**Matka** je román ruského spisovateľa Maxima Gorkého z roku 1906.

* prototyp metódy socialistického realizmu
* zobrazuje život ruskej spoločnosti na začiatku 20. storočia súvisiaci s narastajúcim revolučným hnutím
* hlavné postavy - Pavel Vlasov a jeho matka Pelageja Nilovna sa v priebehu deja vyvíjajú, z Pavla sa stane uvedomelý revolucionár, ktorý bojuje proti útlaku, pomáha iným
* dielo bolo vytvorené na základe skutočných udalostí v Nižnom Novgorode

Kategória:Knihy z 1906
Kategória:Diela Maxima Gorkého
Kategória:Knihy v ruskom jazyku
Kategória:Ruské romány
Kategória:Sfilmované romány
Operácia (výroba)

**Operácia** je časť technologického procesu vykonávaná bez prerušenia na jednom pracovisku jedným pracovníkom (alebo jednou skupinou pracovníkov) na danom pracovnom predmete (súčiastke). 

V rovnakom význame je operácia aj časť písomnej dokumentácie (výrobný postup) - návodu na výrobu predmetu.

## Operácia vo výrobnom postupe
Výrobný postup sa člení na jednotlivé operácie. Operácie sa ďalej členia na úseky. Pre operáciu je predpísaný výrobný čas.
Operácie sa uvádzajú v poradí v akom za sebou skutočne nasledujú. Pre každú operáciu je uvedené jej číslo a dielňa, alebo pracovisko, na ktorom sa bude vykonávať. Ďalej sú uvedené špeciálne výrobné pomôcky.

## Príklad
Pri výrobe hriadeľa sa môžu vyskytnúť nasledovné operácie:
#upichnúť
#strediť
#sústružiť
#brúsiť
#začistiť

Kategória:Výrobný postup
Novohradská župa (Maďarsko, od roku 1950)

**Novohradská župa** () je jedna zo žúp v Maďarsku. Má rozlohu .

## Dejiny
V roku 1918 (potvrdené trianonskou zmluvou v roku 1920) sa uhorská Novohradská župa rozdelila medzi Česko-Slovensko a Maďarsko. 

Po roku 1918 boli maďarské územia Novohradu a Hontu spojené do Novohradsko-hontianskej župy. 

V roku 1950 bola opäť vytvorená Novohradská župa (*Nógrad megye*), ktorej územie približne zodpovedá maďarskej časti bývalej uhorskej Novohradskej župy (plus časti maďarského Hontu). Od 1. januára 2023 sa oficiálne maďarské označenie župy zmenilo z *megye* na *vármegye* a názov župy na .

## Iné projekty

Kategória:Župy v Maďarsku
Obec

**Obec** môže byť:
* vo verejnej správe a práve: základná územnosprávna jednotka, pozri obec (správna jednotka); špecificky napr.:
** obec (Slovensko)
** obec (Česko)
** obec (Francúzsko)
** obec (Maďarsko)
** obec (Poľsko)
** obec (Rumunsko)
* v cirkvi, histórii, politike a sociológii: spoločenstvo, najstarší organizačný celok samosprávnych foriem spolupráce vo verejných záležitostiach, napr.:
** obec (cirkev)
** obec (politika)
** obec (spoločnosť)
* v geografii: osídlené územie s jednoznačným menom (aspoň v okolí obce), pozri obec (geografia) 
* v histórii/archeológii praveku, staroveku a stredoveku: dedina (všeobecne)
* podľa Aristotela: rozvinutá rodina
* prenesene:
** obyvatelia dediny (v hraniciach obce)
** skupina ľudí so spoločnými záujmami

## Pozri aj
* vinárska obec

## Iné projekty
Okres

**Okres** je bežné slovenské označenie menších administratívnych jednotiek po celom svete, ktoré spravidla veľkosťou nasledujú ako väčšie po obciach. Názov je vytvorený analógiou k podobným slovenským jednotkám nazývaným okres - pozri okres (Slovensko).

Ako okres sa prekladá spravidla napr.:
*české okresy - pozri okres (Česko)
*rakúske Bezirk (z rakúskej monarchie slovenský „okres“ pochádza; pozor: v Nemecku je „Bezirk“ skôr kraj)
*nemecké Landkreis (vhodnejšie "krajinský okres") a Kreis
*v bývalej NDR Kreis
*maďarské járás (do roku 1983 a od roku 2013)
*bulharské obština
*maďarské kistérség (1994-2012)
*anglické a francúzske slovo district (v rôznych krajinách; niekedy môže byť vhodnejší preklad dištrikt)
*niekedy aj francúzske arrondissement (vhodnejšie je "obvod")
*v Anglicku aj borough
*poľské powiat
*srbské okrug (vhodnejšie je "obvod")
*portugalské município (= concelho; prekladané aj ako obec)
*japonské gun (1878-1921)
*čínske sien
*grécke nomos
*dánske amt
*nórske fylke
*albánske rrethe
*afganské woleswali
*samojské itūmālō (*district*)

Ojedinele sa ako okres prekladajú aj americké counties či ruské a ukrajinské rajóny.

Kategória:Okresy
Výrobný postup

[thumb|right|Ilustrácia výrobného postupu [Kľukový hriadeľ|kľukového hriadeľa: od polotovaru, cez výkovok po konečnú súčiastku.]]
**Výrobný postup** je písomné zachytenie správneho poradia prác, ktoré treba vykonať, aby sa z polotovaru stal výrobok predpísaný výrobným výkresom. Postup býva často doplnený aj grafickými znázorneniami. Výrobný postup zároveň určuje výrobné prostriedky a výrobné náklady pre výrobu danej súčiastky.

Výrobný postup sa vypracúva pre každú súčiastku samostatne, výnimkou sú iba montážne postupy.

## Typy výrobných postupov
# Výrobný postup - obsahuje technologické operácie (napríklad obrábanie) aj pomocné operácie (napríklad kontrola, meranie).
# Technologický postup - obsahuje iba technologické operácie.
# Montážny postup - obsahuje iba operácie pre zloženie zostavy z viacerých súčiastok, alebo podskupín.

## Požiadavky na výrobný postup
# Optimálnosť - pri daných výrobných možnostiach musí byť čo najdokonalejší. 
# Úplnosť - musí obsahovať všetky potrebné údaje pre výrobu.
# Správnosť - nesmie obsahovať chyby.
# Zrozumiteľnosť - musí zreteľne určovať poradie vykonávaných prác.
# Jednoznačnosť - nesmie dovoľovať dvojaký výklad.
# Hospodárnosť - musí plne využívať výrobné zariadenia pri minimálnych výrobných nákladoch.

## Členenie výrobného postupu
V závislosti od typu výroby je výrobný postup viac, alebo menej podrobný. Napríklad výrobný postup pre sériovú výrobu je rozčlenený podľa nasledovnej štruktúry:

:výrobný postup → operácia → úsek → úkon → pohyb
 
Naopak, výrobný postup pre kusovú výrobu môže byť menej podrobný:

:výrobný postup → operácia
Nabla

**Nabla** môže byť:
*symbol, pozri nabla (symbol)
*v matematike: operátor nabla
*židovský hudobný nástroj, pozri nabla (nástroj)
Magia

***Magia*** (v preklade „*Mágia*“) je debutový album speváčky Shakiry. Ide o kolekciu pesničiek, ktoré nahrala od svojich ôsmich rokov. Tento album nahrala pre Sony Colombia v roku 1991, keď mala 13 rokov. Vydalo sa ho iba 900 kusov.

## Zoznam skladieb
# „Sueños“ (Shakira, Mebarak) - 3:47
# „Esta Noche Voy Contigo“ (Miguel Enrique Cubillos) - 3:53
# „Lejos de tu Amor“ (Pablo, Tedeschi) - 3:09
# „Magia“ (Shakira, Mebarak) - 4:43
# „Cuentas Conmigo“ (Juanita Loboguerrero, Miguel Enrique Cubillos) - 4:01
# „Cazador de Amor“ (Shakira, Mebarak) - 3:07
# „Gafas Oscuras“ (Shakira, Mebarak) - 3:13
# „Necesito de Tí“ (Shakira, Mebarak) - 3:41
# „Lejos de tu Amor (Versión Remix)“ (Pablo Tedeschi) - 3:13

Kategória:Debutové albumy
Kategória:Albumy Shakiry
Kategória:Hudobné albumy z 1991
Kategória:Hudobné albumy v španielčine
Peligro

***Peligro*** (v preklade „*Nebezpečenstvo*“) je druhý album speváčky Shakiry. Bol vydaný v roku 1993. Shakira mala vtedy len 15&nbsp;rokov a album vyšiel vo vydavateľstve Sony Colombia. Album vznikol potom, čo bola Shakira pre svoj mladý vek stiahnutá z hudobného festivalu OTI v Španielsku.

## Zoznam skladieb
# „Eres“ (Shakira) - 5:02
# „Último Momento“ (Eduardo Paz) - 4:56
# „Tú Serás la Historia de mi Vida“ (Desmond Child) - 4:52
# „Peligro“ (Eduardo Paz) - 4:39
# „Quince Años“ (Shakira) - 3:30
# „Brujería“ (Eduardo Paz) - 4:08
# „Eterno Amor“ (Eddie Sierra) - 4:47
# „Controlas mi Destino“ (Shakira) - 4:36
# „Este Amor Es lo más Bello del Mundo“ (Eduardo Diaz) - 4:20
# „1968“ (Shakira, Eduardo Paz) - 4:43

Kategória:Albumy Shakiry
Kategória:Hudobné albumy z 1993
Kategória:Hudobné albumy v španielčine
Pies descalzos

***Pies descalzos*** (v preklade „*Bosé nohy*“) je tretí album Shakiry vydaný v roku 1996. 

## Zoznam skladieb
# „Estoy Aquí“ (Ochoa, Shakira) - 3:51
# „Antología“ (Ochoa, Shakira) - 4:15
# „Un Poco de Amor“ (Ochoa, Shakira) - 4:00
# „Quiero“ (Ochoa, Shakira) - 4:09
# „Te Necesito“ (Ochoa, Shakira) - 3:59
# „Te Espero Sentada“ (Shakira) - 3:25
# „Pies Descalzos, Sueños Blancos“ (Ochoa, Shakira) - 3:25 
# „Vuelve“ (Ochoa, Shakira) - 3:54
# „Pienso en Ti“ (Ochoa, Shakira) - 2:25
# „¿Dónde Estás Corazón?“ (Ochoa, Shakira) - 3:51
# „Se Quiere, Se Mata“  (Ochoa, Shakira) - 3:39

## Výroba albumu
* Shakira - producent, skladateľ, spev 
* Luis Fernando Ochoa - producent, mixáž, skladateľ, vokály, gitara, klávesy, harmonika, perkusie
* Alvaro Farfan - réžia
* Victor DiPersia - technik, mixáž
* Camillo Montilla - technik, klavír
* Sonido Azulado - technik
* Luly Deya - odborný asistent
* José Martínez - odborný asistent
* Freddi Niño - odborný asistent
* Juan Antonio Castillo - mixáž
* Michael Fuller - nahrávanie
* Howard Glasford - gitara, vokály
* Gonzo Vasquez - programovanie, bicie, perkusie, vokály
* Jose Gaviria - vokály
* Andrea Piñeros - vokály
* Jose Garcia - basová gitara
* Alejandro Gomez - harmonika
* Eusebio Valderrama - trúbka
* Samuel Torres - perkusie
* Felipe Dothe - dizajn
* Javier Hincapie - dizajn
* Patricia Bonilla - fotografie
* Miguel Angel Velandia - fotografie

Kategória:Albumy Shakiry
Kategória:Hudobné albumy z 1996
Kategória:Hudobné albumy v španielčine
Latin Grammy

Ceny **Latin Grammy** sa začali udeľovať od roku 2000 a vysielali sa na telivízii CBS. Bol to prvý primárne španielsky prime-timový program vysielaný v americkej televíznej sieti. Podobne ako Grammy, Latin Grammy vyjadruje uznanie umeleckej a technickej dokonalosti v hudobných umeniach a odboroch v rovnom hlasovaní (Latin Grammy Awards Process). Tiež reprezentujú mieru úspešnosti latino hudby.

## Ceny v jednotlivých rokoch
**Latin Grammy Awards by year**
2000 | 2001 | 2002 | 2003 | 2004 | 2005 | 2006 

## Hostiteľské mestá a miesta

*2000: Los Angeles, Kalifornia – Staples Center
*2001: Los Angeles, Kalifornia – Shrine Auditorium (Zrušené kvôli teroristický útokom v New Yorku. 31. októbra 2001 v Conga Room iba tlačová konferencia; neuskutočnila sa žiadna šou určená pre televízne vysielanie.)
*2002: Los Angeles, Kalifornia – Kodak Theatre
*2003: Miami, Florida – American Airlines Arena
*2004-2005: Los Angeles, Kalifornia – Shrine Auditorium
*2006: New York, New York – Madison Square Garden

## Ocenenia pre krajiny

## Hlavné kategórie
*Cena Latin Grammy za album roka
*Cena Latin Grammy za nahrávku roka
*Cena Latin Grammy za skladbu roka
*Cena Latin Grammy pre najlepšieho nováčika roka

## Ceny
***Umelci s najviac cenami:**
Alejandro Sanz: 14 
# 2001 Album roka - *El Alma Al Aire*
# 2001 Nahrávka roka - "El Alma Al Aire"
# 2001 Skladba roka - "El Alma Al Aire"
# 2001 Najlepší mužský popový album - *El Alma Al Aire*
# 2002 Album roka - *MTV Unplugged*
# 2002 Nahrávka roka - "Y Solo Se Me Ocurre Amarte"
# 2002 Skladba roka - "Y Solo Se Me Ocurre Amarte"
# 2004 Album roka - *No Es Lo Mismo*
# 2004 Nahrávka roka - "No Es Lo Mismo"
# 2004 Skladba roka - "No Es Lo Mismo"
# 2004 Najlepší mužský popový album - *No Es Lo Mismo*
# 2005 Skladba roka - "Tu No Tienes Alma"
# 2005 Skladba roka - "Tu No Tienes Alma"
# 2006 Skladba roka - "La Tortura" (Shakira featuring Alejandro Sanz)

***Umelci s najviac cenami Latin Grammy za rok:**

Shakira in 2006: 5
# Album roka - *[[Fijación Oral vol. 1]]*
# Nahrávka roka - "La Tortura"
# Skladba roka - "La Tortura" (featuring Alejandro Sanz)
# Najlepší ženský popový album - *Fijación Oral vol. 1*
# Najlepšie navrhnutý album - *Fijación Oral vol. 1*

Juanes v 2003: 5
# Album roka - *[[Un Día Normal]]*
# Nahrávka roka - "Es Por Ti"
# Skladba roka - "Es Por Ti"
# Najlepší rockový sólový album - *Un Dia Normal*
# Najlepšia rocková skladba - "Mala Gente"

***Krajina s najväčším počtom ocenení:**
** **Mexiko**: 73 cien (*do 2006*). Najviac cien získal Luis Miguel (4 ceny)

***Najviac cien za rok pre jednu krajinu:**
** **Mexiko**: 2000 (16 cien)

## Referencie
*"Spanish broadcast for Latin Grammys". (Nov. 5, 2005). *[[New Straits Times]]*, p. 26.

## Externé odkazy
*Latin Grammy Official Site

Kategória:Grammy Award
¿Dónde están los ladrones?

***¿Dónde Están los ladrones?*** (v preklade „*Kde sú zlodeji?*“) je názov pre štvrtý album Shakiry naspievaný v španielčine. Bol vydaný v roku 1998 a do súčasnosti je považovaný za jeden z najlepších. V Spojených štátoch sa ho predalo milión kusov a ďalších sedem miliónov po celom svete. Názov je venovaný udalosti, keď Shakire ukradli kufor s pesničkami, práve k tomuto albumu.

## Zoznam skladieb
# „Ciega, Sordomuda“ (Shakira, Salgado) – 4:26
# „Si Te Vas“ (Shakira, Ochoa) – 3:31
# „Moscas en la Casa“ (Shakira) – 3:31
# „No Creo“ (Ochoa, Shakira) – 3:50
# „Inevitable“ (Ochoa, Shakira) – 3:13
# „Octavo Día“ (Shakira, Mendez) – 4:32
# „Que Vuelvas“ (Shakira) – 3:49
# „Tú“ (Shakira, O'Brien) – 3:37
# „¿Dónde Están Los Ladrones?“ (Shakira, Ochoa) – 3:12
# „Sombra de Ti“ (Shakira, Ochoa) – 3:33
# „Ojos Así“ (Shakira, Ochoa) – 3:59

## Výroba albumu
* Shakira – producent, skladateľ, spev, harmonika
* Emilio Estefan Jr. – vedúci produkcie
* Javier Garza – producent, technik, mixáž, programovanie
* Luis Fernando Ochoa – producent, skladateľ, gitara, basová gitara
* Lester Mendez – producent, aranžmán sláčikov, programovanie
* Pablo Florez – producent, programovanie
* Sebastian Krys – technik, mixáž
* Alfred Figueroa – asistent výroby
* Kieran Wagner – asistent výroby
* Chris Wiggins – asistent výroby
* Kevin Dillon – organizácia
* Wendy Pedersen – vokály
* Adam Zimmon – gitara
* Marcelo Acevedo – gitara
* Randy Barlow – akordeón
* Teddy Mulet – trúbka
* Brendan Buckley – bicie
* Lee Levin – bicie
* Edwin Bonilla – perkusie

## Ocenenia
** 2000 – prvá cena na Latin Grammy za *najlepší ženský hlas* za skladbu „Ojos Así“, v kategórii popmusic
** 2000 – prvá cena na Latin Grammy za *najlepší ženský hlas* za skladbu „Octavo Día“, v kategórii rock
** 2000 – nominácia na Latin Grammy za *najlepší album roku a najlepší popový album*

Kategória:Albumy Shakiry
Kategória:Hudobné albumy z 1998
Kategória:Hudobné albumy v španielčine
Jozef Šošoka

**Jozef Šošoka**, prezývaný *Dodo* (* 16. marec 1943, Hronské Kosihy – † 21. november 2008, Piešťany) bol slovenský džezový hudobník. Pôvodným povolaním pedagóg. Nestor a propagátor džezu na Slovensku.

Diskografie:CD
"BOP-TOP"
The Czecho- Slovak- American Jazz Quartet
J.Gardner-piano
A.Praskin-altosax
J.D.Šošoka- drums
P.Kořínek- bass

Producent by Art and jazz agendy
1992

## Štúdiá
V roku 1959 zmaturoval na gymnáziu v Komárne. Potom pokračoval v štúdiu na Pedagogickej fakulte v Nitre, kde promoval v roku 1963. V roku 1988 skončil Berklee College of Music v americkom Bostone.

## Hudobná kariéra
Množstvo kontaktov na významných zahraničných hudobníkov získal počas svojho štúdia na Berklee College Of Music v Bostone. Hral napríklad s osobnosťami ako Charlie Mariano, Hans Koller, Lee Konitz, Atilla Zoller, Aladar Pege, Linda Sharrock, Larry Smith, Tomasz Stanko, Bireli Lagrene, Piotr Baron, Barbara Dennerlein, Jan Jankeje, Marek Balata, Harry Sokal, Wolfgang Puschnig, John Purcell a s mnohými ďalšími.

Z jeho diskografie sú významné: album Už sa ženiť nebudeme s Ladislavom Gerhardtom, Bratislava Blue s Petrom Cardarellim, Jazz At Philharmonic s Larrym Smithom a prvé slovenské džezové CD – Meditation Jazz Trio.

Počas svojho života získal niekoľko významných ocenení, medzi inými aj americkú Cenu Leo Danihelsa za hudbu. Slovenský hudobný fond mu udelil Cenu za celoživotné dielo, propagáciu džezu doma i v zahraničí a za vernosť džezu. 

Na konci života sa usadil v Piešťanoch, kde žil s výtvarníčkou Ivetou Schwarzbacherovou. Svadbu mali v roku 2007 počas európskeho festivalu poézie, divadla a hudby Capalest v Banskej Štiavnici. Pár vlastnil aj známu Jazz Art Gallery v Piešťanoch, kde Šošoka pozýval popredných hudobníkov na koncerty.

## Diskografia
* **1982** – Various – Bratislava Jazz Days 1982, dvojalbum LP vinyl Opus – 9115 1404—05, Opus – 9115 1404-05
* **2008** -  Jozef Dodo Šošoka - Slovak Jazz Trio, Drums & Percussion Acoustic Music 2CD
* **2008** – Jan Jankeje Mobil Band Live Piestany. Jan Jankeje, Frantisek Havlicek, Manfred Ferro, Mirislav Klimes, Dodo Sosoka

## Literatúra
* Matzner, Poledňák, Wassenberger a kol.: Encyklopedie jazzu a moderní popularni hudby. Část jmenná – československá scena. (Praha 1990)
  
## Referencie
*  Jozef „Dodo“ Šošoka  na Osobnosti Sk

Kategória:Slovenskí džezoví bubeníci
Kategória:Slovenskí pedagógovia
Kategória:Osobnosti z Hronských Kosíh
MTV Unplugged (Shakira)

**MTV Unplugged** je názov albumu kolumbijskej speváčky Shakiry vydaný v roku 2000 a v roku 2002 ako DVD. MTV Unplugged je živá relácia televiznej stanice MTV, ktorý ponúka populárnych hudobníkov hrajúcich na akustické nástroje. V prípade Shakiry tomu tak bolo v roku 1999. Tento album nahraný v auguste 1999 v New Yorku otvoril Shakire cestu do americkej populárnej hudby spievanej v angličtine.

## Zoznam skladieb
***Album**
*# „Intro/Octavo Día“ (Shakira, Mendez) - 6:21
*# „Si Te Vas“ (Shakira, Ochoa) - 3:40
*# „¿Dónde Están los Ladrones?“ (Shakira, Ochoa) - 3:32
*# „Moscas en la Casa“ (Shakira) - 3:52
*# „Ciega, Sordomuda“ (Shakira, Salgado) - 4:09
*# „Inevitable“ (Ochoa, Shakira) - 3:39
*# „Estoy Aquí“ (Shakira, Ochoa) - 4:58
*# „Tú“ (Shakira, O'Brien) - 5:22
*# „Sombra de Ti“ (Shakira, Ochoa) - 4:07
*# „No Creo“ (Shakira, Ochoa) - 4:08
*# „Ojos Así“ (Flores, Garza, Shakira) - 6:50

***DVD**
*# „Octavo Día“ (Shakira, Mendez) - 5:35
*# „Si Te Vas“ (Shakira, Ochoa) - 4:00
*# „¿Dónde Están los Ladrones?“ (Shakira, Ochoa) - 3:29
*# „Ciega, Sordomuda“ (Shakira, Salgado) - 4:14
*# „Inevitable“ (Ochoa, Shakira) - 3:52
*# „Moscas en la Casa“ (Shakira) - 3:55
*# „Estoy Aquí“ (Shakira, Ochoa) - 4:56
*# „Tú“ (Shakira, O'Brien) - 5:05
*# „Sombra de Ti“ (Shakira, Ochoa) - 4:07
*# „No Creo“ (Shakira, Ochoa) - 4:05
*# „Ojos Así“ (Flores, Garza, Shakira) - 6:40

## Ocenenia
*2000 - prvá cena na Latin Grammy za *najlepší ženský hlas* za skladbu „Ojos Así“, v kategórii popmusic
*2000 - prvá cena na Latin Grammy za *najlepší ženský hlas* za skladbu „Octavo Día“, v kategórii rock
*2000 - nominácia na Latin Grammy za *najlepší album roku* a *najlepší popový album*
*2001 - cena Grammy za „*najlepší latinskoamerický popový album*“
*2001 - prvé miesto časopisu Billboard za „*najlepší [[Latinská Amerika|latinskoamerický]] album roku*

Shakira
Kategória:Albumy Shakiry
Kategória:Koncertné albumy z 2000
Kategória:Hudobné albumy v španielčine
Laundry Service

***Laundry Service*** (v preklade „Práčovňa“) je názov prvého albumu ktorý nahrala kolumbijská speváčka Shakira v angličtine. Tento album bol vydaný v roku 2001. V roku 2002 bol vydaný album *Laundry Service: Washed & Dried*, ktorý obsahuje pesničky navyše.

Album s rovnakými skladbami, ale v inom poradí vyšiel v španielčine pod názvom *Servicio de Lavandería*.

## Zoznam skladieb
# „Objection (Tango)“ (Shakira) – 3:44
# „Underneath Your Clothes“ (Mendez, Shakira) – 3:45
# „Whenever, Wherever“ (G. Estefan, Mitchell, Shakira) – 3:16
# „Rules“ (Mendez, Shakira) – 3:40
# „The One“ (Ballard, Shakira) – 3:43
# „Ready For The Good Times“ (Mendez, Shakira) – 4:14
# „Fool“ (Buckley, Shakira) – 3:51
# „Te Dejo Madrid“ (Mitchell, Noriega, Shakira) – 3:07
# „Poem To A Horse“ (Ochoa, Shakira) – 4:09
# „Que Me Quedes Tú“ (Ochoa, Shakira) – 4:48
# „Eyes Like Yours (Ojos Así)“ (G. Estefan, Flores, Garza, Shakira) – 3:58
# „Suerte (Whenever, Wherever)“ (Mitchell, Shakira) – 3:16
# „Te Aviso, Te Anuncio (Tango)“ (Shakira) – 3:43

## Zoznam skladieb albumu ''Servicio de Lavandería''
# „Suerte“ (Mitchell, Shakira) – 3:16
# „Underneath Your Clothes“ (Mendez, Shakira) – 3:45
# „Te Aviso, Te Anuncio (Tango)“ (Shakira) – 3:43
# „Que Me Quedes Tú“ (Ochoa, Shakira) – 4:48
# „Rules“ (Mendez, Shakira) – 3:40
# „The One“ (Ballard, Shakira) – 3:43
# „Ready for the Good Times“ (Mendez, Shakira) – 4:14
# „Fool“ (Buckley, Shakira) – 3:51
# „Te Dejo Madrid“ (Mitchell, Noriega, Shakira) – 3:07
# „Poem to a Horse“ (Ochoa, Shakira) – 4:09
# „Eyes Like Yours (Ojos Así)“ (G. Estefan, Flores, Garza, Shakira) – 3:58
# „Whenever, Wherever“ (G. Estefan, Mitchell, Shakira) – 3:16
# „Objection (Tango)“ (Shakira) – 3:44

## Výroba albumu
* Shakira – producent, skladateľ, aranžmány, spev, harmonika, dizajn loga
* Emilio Estefan Jr. – vedúci výroby, perkusie
* Terry Manning – technik
* Javier Garza – producent, technik, mixáž, aranžmány
* Tim Mitchell – producent, aranžmány, gitara, mandolína, programmer
* Lester Mendez – producent, aranžmány, aranžmán dychových nástrojov, klávesy
* Pablo Flores – producent, aranžmány, programovanie
* Luis Fernando Ochoa – aranžmány, gitara, klávesy
* Jorge Calandrelli – aranžmány, aranžovanie klávesov
* David Campbell – dirigent, sláčikové aranžmány
* Alfred Figueroa – technik
* Kevin Dillon – organizácia výroby
* Adam Zimmon – gitara
* Tim Pierce – gitara
* Brian Ray – gitara
* Paul Bushnell – basová gitara
* Julio Hernandez – basová gitara
* Pablo Aslan – akustická basa
* Brendan Buckley – bicie, perkusie
* Abe Laboriel Jr. – bicie
* Edwin Bonilla – perkusie
* Miriam Elli – perkusie
* Richard Bravo – perkusie
* Archie Pena – perkusie

## Ocenenia
* 2002 – prvá cena na Latin Grammy za najlepšiu video k skladbe „Suerte“ 
* 2003 – nominácia na Latin Grammy za najlepšiu rockovú skladbu „Te Aviso, Te Anuncio (Tango)“

Kategória:Albumy Shakiry
Kategória:Hudobné albumy z 2001
Ruslana

**Ruslana Stepanivna Lyžyčková** (, * 24. mája 1973, Ľvov, Ukrajina) je ukrajinská popová speváčka, klaviristka, skladateľka a producentka.

Ruslana spieva od svojich 4 rokov. Slávu získala vydaním singlu Wild Dances z albumu *Diki tanci* (v preklade Divoké tance), ktorého sa predalo 170 000 kópií a získala zaň platinovú platňu. Pieseň Wild Dances sa takisto stala víťaznou skladbou Eurovízie v roku 2004, čím získala prvé víťazstvo pre Ukrajinu.

V roku 2005 mala na na Slovensku koncerty: 18. februára v Ružomberku a 3. júna v Prešove. Koncert, ktorý sa mal uskutočniť 19. februára v Bratislave, bol kvôli stretnutiu prezidentov Busha a Putina zrušený.

## Diskografia
### Albumy
* 1996 *[[Myt’ Vesny – Dzvinkyj Viter]]*
* 1999 *[[Ostannye rizdvo 90]]*
* 2001 *[[Naikrashe]]*
* 2002 *[[Dobriy vechir, tobi…]]*
* 2003 *[[Dyki Tanci]]*
* 2004 *[[Wild Dances]]*
* 2005 *[[Wild Club´in]]*
* 2008 *[[Amazonka (album)]]*
* 2008 *[[Wild Energy]]*
* 2012 *[[Ey-fory-ya]]*
* 2013 *[[My Boo (Ruslana album)|My Boo]]*

### Single
* 2004 ''Wild Dances''
* 2004 ''Dance with the Wolves''
* 2005 ''The Same Star''
* 2006 ''Dyka Enerhiya'' (Wild Energy)
* 2008 ''Vidlunnja mriy''
* 2011 *[[WOW]]*
* 2011 Sha-la-la*[[Sha-la-la]]*
* 2012 ''Davaj, hraj!''
* 2012 *[[Ey-phori-Ya]]*
* 2013 *[[Rackmaninov]]*

## Ocenenia
* cena Eurovízie za pieseň Wild Dances
* titul The Best Ukrainian Act In The World na World Music Awards

## Referencie

## Iné projekty

## Externé odkazy
* Oficiálna stránka
* Officiálny Fan Club
* RuslanaTV 
* RuslanaTube (YouTube)
* Životopis na Osobnosti.cz


Kategória:Ukrajinské speváčky
Kategória:Speváci populárnej hudby
Kategória:Víťazi Eurovision Song Contest
Kategória:Osobnosti z Ľvova
John Pierpont Morgan

**John Pierpont Morgan** (* 17. apríl 1837, Hartford, Connecticut – † 31. marec 1913, Rím, Taliansko) bol americký podnikateľ a bankár.

V roku veľkej krízy 1907 zabránil ochromeniu finančného systému USA, keď dokázal získať milióny dolárov zo zahraničia na vybudovanie železničnej siete v USA, pomohol splatiť veľký štátny dlh a spolufinancoval založenie US Steel.

So žiadosťou o financovanie svojej práce a vynálezov sa k nemu obracal aj vynálezca Nikola Tesla, ktorý už vtedy žil a pracoval v USA, ale podľa životopisnej literatúry N. Teslu toto spojenectvo nebolo z rôznych príčin najšťastnejšie.

Finančník J. P. Morgan bol aj dlhoročným správcom Metropolitan Museum of Art a veľmi sa zaslúžil o zrušenie 20 % cla na dovoz umeleckých predmetov, čo po roku 1909 americkým miliardárom umožnilo doviesť najkrajšie zbierky, ktoré potom darovali práve tomuto múzeu. Morgan dokázal zainteresovať vyššie vrstvy na financovaní umenia ako nikto iný. Od jeho čias sa správcovské funkcie zverujú najštedrejším donorom a ich manželkám.

## Iné projekty

## Externé odkazy
* oficiálna stránka banky J. P. Morgan & Co
* John Pierpont (J.P.) Morgan - People of Connecticut

Kategória:Bankári USA
Kategória:Miliardári USA
Kategória:Osobnosti z Hartfordu (Connecticut)
Kategória:Absolventi Univerzity v Göttingene
MTV Unplugged

**MTV Unplugged** je názov série televíznych koncertov, ktoré vysielala televízna stanica MTV.
Interpreti pri nich môžu používať výlučne akustické hudobné nástroje. 

## Interpreti MTV Unplugged
* Alanis Morissettová
* Bryan Adams
* Nirvana
* KISS
* David Bowie
* Lauryn Hillová
* Oasis
* Alicia Keys
* Shakira
* Korn
* Metallica
* Alice in Chains
* Pearl Jam
* Mariah Carey
*Eric Clapton

## Pozri aj
* album speváčky Shakira, *[[MTV Unplugged (Shakira)|MTV Unplugged]]*
* albumy Nirvany, *[[MTV Unplugged In New York]]*
Penetračný test

**Penetračný test** (niekedy nazývaný ako **ethical hacking**) je test, ktorý odhalí formou pokusu o neoprávnený prienik do systémov slabiny a mieru zraniteľnosti organizácie.

Externý penetračný test preverí ochranu pred pokusom o prienik z Internetu. Interný penetračný test odkryje slabiny umožňujúce odcudzenie či poškodenie citlivých firemných dát pracovníkom spoločnosti.

Kategória:Počítačová bezpečnosť
Ardoukôba

**Ardoukôba** je názov vulkanotektonickej depresie v Džibuti, nachádzajúcej sa medzi jazerom Asal a zálivom Ghoubbat al Kharab. Riftový systém je tvorený niekoľkými bazaltovými troskovými kužeľmi a bazaltovými tufmi. Tieto sú produkované kontaktom magmy s vodou. Celý systém je pomerne mladý, jazerné sedimenty s vekom 5 300 rokov sú staršie. Posledná erupcia sa odhrala v základni riftu, neďaleko pobrežia Červeného mora v roku 1978 a vytvorila lávový prúd bazaltového zloženia.

## Iné projekty
.

## Externé odkazy
* www.volcano.si.edu  – riftová zóna Ardoukôba na Global Volcanism Program 

Kategória:Sopky Džibutska
Kategória:Aktívne sopky
Embankment (stanica metra)

**Embankment** je jednou zo staníc londýnskeho metra nachádzajúca sa v londýnskej mestskej časti City of Westminster. Východy zo stanice sa nachádzajú na ulici Victoria Embankment a na Villiers Street. Obsluhujú ju štyri rôzne linky. Nachádza sa v tarifnej zóne 1.

## História
Stanicu Embankment otvorili v roku 1870 ako súčasť Metropolitan District Railway (dnešná Circle a District Line) pod názvom „Charing Cross“. 10. marca 1906 bola otvorená Baker Street & Waterloo Railway (dnešná Bakerloo Line), jej nástupištia však niesli na tejto stanici meno „Embankment“. 

V roku 1914 bola zo svojej konečnej stanice Charing Cross predĺžená trasa Charing Cross, Euston & Hampstead Railway (dnešná Northern Line) do stanice Embankment v snahe zlepšiť možnosti prestupu medzi jednotlivými trasami. Vznikol tu prestupný bod medzi Charing Cross, Euston & Hampstead Railway, Baker Street & Waterloo Railway a District Railway. S týmito úpravami došlo aj k zmene mien jednotlivých častí stanice. Nástupištia Baker Street & Waterloo Railways a Charing Cross, Euston and Hamptead Railway boli premenované na „Charing Cross (Embankment)“, aby boli odlíšené od stanice „Charing Cross (Strand)“, zatiaľ čo časť stanice obsluhovaná District Railway si zachovala svoje pôvodné meno „Charing Cross“. V roku 1915 v snahe zamedziť zmätkom boli stanice opäť premenované. Stanica bola premenovaná na „Charing Cross“ a „Charing Cross (Strand)“ sa zmenila na „Strand“. 

V roku 1974 bola celá stanica opäť premenovaná na „Charing Cross Embankment“. A 12. septembra 1976 sa vrátila k svojmu prapôvodnému názvu „Embankment“ a stanice Trafalgar Square a Strand boli zjednotené pod názvom „Charing Cross“.

## Zaujímavosti
Stanica sa objavila vo filme *Sliding Doors*, v hlavnej úlohe s herečkou Gwyneth Palthrow. Avšak natáčanie na nástupištiach a podzemných pasážach sa uskutočnilo na Waterloo & City Line.

## Linky
Stanicu v súčasnosti obsluhujú štyri linky:
* Na Circle a District Line sa nachádza medzi stanicami Westminster a Temple. 
* Na vetve Charing Cross linky Northern Line sa nachádza medzi stanicami Charing Cross a  Waterloo. 
* Na Bakerloo Line sa nachádza medzi stanicami Charing Cross a  Waterloo.

## Miesta záujmu
Nad stanicou sa nachádza železničný most Hungerford Bridge a taktiež most pre peších Golden Jubilee Bridge, ktorý poskytuje spojenie s centrom na South Bank, kde sa okrem iného nachádza aj Kráľovské národné divadlo alebo Royal Festival Hall. V blízkosti stanice sa ďalej nachádzajú:
* Cleopatra’s Needle 
* Trafalgarské námestie
* ulice Victoria Embankment, Strand a Whitehall

## Iné projekty

## Externé odkazy
* The Charing Cross-Embankment-Strand conundrum explains the various names of the tube stations in this area.
* London's Transport Museum Photographic Archive
** 
** 

Kategória:Stanice londýnskeho metra
Kategória:City of Westminster
Baker Street (stanica metra)

**Baker Street** je jednou zo staníc londýnskeho metra nachádzajúca sa na ulici Baker Street v londýnskej mestskej časti City of Westminster. Obsluhuje ju päť liniek a tvorí jeden z hlavných prestupných uzlov siete metra v Londýne. Nachádza sa v tarifnej zóne 1. 

## História
Stanicu metra na Baker Sreet otvorili 10. januára 1863 ako jednu z pôvodných staníc prvej podzemnej dráhy na svete, tzv. Metropolitan Railway. Tieto nástupištia sa využívajú dodnes a zastavujú na nich vlaky Circle a Hammersmith & City Line. 
	
O päť rokov neskôr, 14. apríla 1868 otvorili nové nástupištia (v súčasnosti obsluhované Metropolitan Line) ako súčasť rozšírenia linky do dnes už neexistujúcej stanice Swiss Cottage, potom Harrow-on-the-Hill a ďalej na severozápad. Počas nasledujúcich desaťročí bola táto časť stanice niekoľkokrát prestavaná tak, aby poskytovala štyri nástupištia. Súčasná konfigurácia stanice na Metropolitan Line pochádza z roku 1925 a z približne rovnakého obdobia pochádza aj nadzemná staničná budova, navrhnutá architektom Charlesom Clarkom. 

Baker Street & Waterloo Railway (dnešná Bakerloo Line) bola otvorená 10. marca 1906 a Baker Street bola navrhnutá ako jej konečná stanica, kým nebude linka predĺžená do stanice Marylebone. To sa stalo 27. marca 1907.

20. novembra 1939 prevzala Bakerloo Line vetvu do Stanmore, ktorú dovtedy obsluhovala Metropolitan Line, pričom nasledovala výstavba ďalších dvoch nástupíšť a spojovacích tunelov medzi stanicami Baker Street a Finchley Road. O štyridsať rokov neskôr, 1. mája 1979, vystriedala Bakerloo Line na vetve do Stanmore novo-otvorená Jubilee Line. 

Baker Street patrí medzi najkomplikovanejšie stanice siete londýnskeho metra. Podpovrchová (pôvodná) stanica (Circle a Hammersmith & City Line) je spojená s otvorenou stanicou Metropolitan Line. Tá slúži ako konečná stanica niektorých vlakov premávajúcich na Metropolitan Line. Nachádza sa tu ale aj spojka, ktorá umožňuje vlakom napojenie sa na trať Circle Line až do stanice Aldgate. Pod týmito nástupišťami sa nachádzajú nástupištia podzemných liniek (Bakerloo a Jubilee Line), ktoré sú navrhnuté tak, aby poskytovali možnosť priameho prestupu. Baker Street ma najviac nástupíšť zo všetkých staníc londýnskeho metra, spolu ich je desať.

## Linky
Stanicu v súčasnosti obsluhuje päť liniek:
* Na Circle a Hammersmith & City Line sa nachádza medzi stanicami Edgware Road a Great Portland Street. 
* Na Metropolitan Line sa nachádza medzi stanicami Finchley Road a Great Portland Street.
* Na Bakerloo Line sa nachádza medzi stanicami Marylebone a Regent’s Park. 
* Na Jubilee Line sa nachádza medzi stanicami St. John’s Wood a Bond Street.

## Miesta záujmu
V blízkosti stanice sa nachádzajú tieto turistické atrakcie:
* Múzeum voskových figurín Madamme Tussaud’s
* Múzeum Sherlocka Holmesa
* London Planetarium
* Regent’s Park

## Iné projekty

## Externé odkazy
* London's Transport Museum Photographic Archive
** 
** 
** 
** 
** 
** 
** 
** 

Kategória:Stanice londýnskeho metra
Kategória:City of Westminster
Dąbrowa Tarnowska

thumb|Mestská brána
**Dąbrowa Tarnowska** je poľské okresné mesto v Malopoľskom vojvodstve. Počet obyvateľov v roku 2007 bol 11 750. 

## Partnerské mestá
*  Rixheim, Francúzsko

## Iné projekty

Kategória:Mestá v Malopoľskom vojvodstve
Kategória:Powiat dąbrowski
Formula 1 v roku 1991

**Sezóna [[Formula 1|Formuly 1]] v roku 1991** bola 42. ročníkom svetového šampionátu jazdcov a 34. ročníkom pohára konštruktérov. Začala sa 10. marca Veľkou cenou USA a skončila 3. novembra Veľkou cenou Austrálie po šestnástich pretekoch. V 35. monopostoch z 18. tímov súťažilo celkovo 49 pilotov.

Majstrom sveta sa stal po tretí a poslednýkrát Brazílčan Ayrton Senna, pohár konštruktérov obhájil po štvrtýkrát tím McLaren, celkovo siedmy titul.

V tejto sezóne debutovali dvaja budúci majstri: Michael Schumacher a Mika Häkkinen. Táto sezóna bola posledná, kedy vyhral monopost s manuálnou prevodovkou. Do roku 2025 to je zároveň posledná sezóna, v ktorej vyhral jazdec s Brazílskou národnosťou.

## Zloženie tímov

## Kalendár

## Výsledky a umiestnenie

### Výsledky veľkých cien

### Majstrovstvá sveta jazdcov

### Pohár konštruktérov

## Referencie


1991
Kategória:Šport v 1991
Cassiopeia A

**Cassiopeia A** je intenzívny rádiový zdroj v súhvezdí Kasiopeja.

Nachádza sa v zdanlivej blízkosti hviezdokopy M 52. Tento rádiový zdroj však nemá nič spoločné s hviezdokopou a pravdepodobne je pozostatkom supernovy. Predpokladá sa, že svetlo z výbuchu dorazilo k Zemi pravdepodobne pred 350 rokmi. Nijaké záznamy o jej vizuálnom pozorovaní však neexistujú. Na mieste rádiového zdroja môžeme nájsť vláknité hmloviny, ktoré sa doteraz rozpínajú rýchlosťami okolo 6000 km/s. Tieto zvyšky hviezdy vytvárajú prstencovú štruktúru s priemerom 4´, ktorá je však vizuálne veľmi slabá. Z jej spektra vedci úsúdili, že hmlovina obsahuje prvky kyslík, síru, vápnik, neón i ionizované železo. Toto pozorovanie potvrdzuje teóriu o vzniku prvkov vo hviezdach. Z týchto zvyškov žiariacich v röntgenovom spektre možno vypočítať hmotnosť pôvodnej hviezdy – asi 20 hmotností Slnka. Okrem Slnka je najsilnejším rádiovým zdrojom na oblohe a má najvyššiu hustotu toku žiarenia. Je od nás vzdialený asi 8000 svetelných rokov (niekde sa udáva až 11 000).

## Referencie

Kategória:Súhvezdie Kasiopeja
Kategória:Rádiové zdroje
Kategória:Pozostatky supernov
461
Kategória:4C objekty
2817749
Kategória:8C objekty
Kategória:1RXS objekty
Kategória:Astronomické objekty objavené v roku 1680